kardosdrur/scandi-wiki huggingface dataset:
Mirza Džomba

Mirza Džomba (født 28. februar 1977 i Rijeka, Jugoslavien) er en kroatisk tidligere håndboldspiller, der blandt andet spillede for kroatiske RK Zagreb, spanske BM Ciudad Real (som han vandt Champions League med i 2006), ungarske KC Veszprém og polske Vive Kielce. Han blev regnet for at være en af verdens bedste håndboldspillere på sin position som højre fløj.

Landshold 
Džomba var en del af det kroatiske landshold, der blev verdensmestre i 2003 og olympiske mestre i 2004, vandt  VM-sølv i 2005 og EM-sølv i 2008. Han var også med ved OL 2008 i Beijing, hvor Kroatien blev nummer fire.

Han spillede 185 landskampe og scorede 719 mål – et snit på næsten 4 mål pr. kamp. Han var den mest scorende spiller på det kroatiske landshold, indtil Domagoj Duvnjak i 2021 overgik ham.
 
Han valgte i 2009 at stoppe sin landsholdskarriere på grund af knæproblemer. Landstræner Lino Cervar sagde dog, at han sagtens kunne regne med Dzomba, hvis holdet skulle få brug for det.

Privat 
Han er kæreste med Belma Hodžić, der er tv-vært på den kroatiske tv-kanal RTL Televizija. Parret har to børn.

Referencer

Eksterne henvisninger 

 Spillerinfo 

Håndboldspillere fra Kroatien
Håndboldspillere fra RK Zagreb
Personer fra Rijeka
Deltagere for Kroatien ved sommer-OL 2004
Deltagere for Kroatien ved sommer-OL 2008
Olympiske mestre fra Kroatien
Very 'eavy... Very 'umble

Very 'eavy... Very 'umble er debutalbummet fra det britiske hård rock-band Uriah Heep. Det blev udgivet i USA som Uriah Heep med alternativt artwork i omslaget og med "Bird of Prey" i stedet for "Lucy Blues."

Albummet blev generelt kritiseret af mainstream-anmelderne ved sin udgivelse, selvom det siden er blevet anerkendt som en tidlig klassiker indenfor heavy metal-genren. Den mest kendte kritik kom fra Rolling Stones anmelder Melissa Mills, som begyndte sin anmeldelse med "Hvis denne gruppe klarer sig, bliver jeg nødt til at begå selvmord. Fra den første tone ved du at du ikke ønsker at høre mere."

Spor 
 "Gypsy" (Box, Byron)	– 6:37
 "Walking in Your Shadow" (Byron, Newton) – 4:31
 "Come Away Melinda" (Hellerman, Minkoff) – 3:46
 "Lucy Blues" (Box, Byron) – 5:08
 "Dreammare" (Newton) – 4:39
 "Real Turned On (Box, Byron, Newton) –	 3:37
 "I'll Keep on Trying (Box, Byron) – 5:24
 "Wake Up (Set Your Sights) (Box, Byron) – 6:22

Amerikanske udgivelse
 "Gypsy" (Box, Byron)	– 6:37
 "Walking in Your Shadow" (Byron, Newton) – 4:31
 "Come Away Melinda" (Hellerman, Minkoff)	– 3:46
 "Bird Of Prey" (Box, Byron, Hensley, Newton)	– 4:05
 "Dreammare" (Newton) – 4:39
 "Real Turned On (Box, Byron, Newton) –	 3:37
 "I'll Keep on Trying (Box, Byron) – 5:24
 "Wake Up (Set Your Sights) (Box, Byron) – 6:22

Musikere 
 David Byron – Vokal
 Ken Hensley – piano, orgel, mellotron, slideguitar,  vokal
 Mick Box – lead og akustisk guitar, vokal
 Paul Newton – bas, vokal
 Nigel Olsson – trommer

 Alex Napier – trommer (spor 1–3, 6–8)
 Colin Wood – keyboards ("Come Away Melinda", "Wake Up (Set Your Sights)")
 Keith Baker – trommer ("Bird of Prey")

Fodnoter 

Uriah Heep-album
Album fra 1970
Slavko Goluža

Slavko Goluža (født 17. september 1971 i Stolac, Jugoslavien) er en kroatisk håndboldtræner og tidligere håndboldspiller. I sin aktive karriere spillede han blandt andet for Fotex Veszprém i Ungarn og RK Zagreb i sit hjemland.

Landshold 
Goluža var en del af det kroatiske landshold, der blev verdensmestre i 2003 og olympiske mestre i 1996 og 2004. Siden han indstillede sin karriere, fungerede han først som landsholdets assistenttræner og i perioden 2010-2015 som cheftræner, og han stod dermed i spidsen for holdet, da det i 2012 vandt OL-bronze. 

Siden 2015 har han været klubtræner i flere klubber.

Referencer

Eksterne henvisninger 

Håndboldspillere fra Kroatien
Håndboldtrænere fra Kroatien
Håndboldspillere fra R.K. Metković
Håndboldspillere fra RK Zagreb
Deltagere for Kroatien ved sommer-OL 1996
Deltagere for Kroatien ved sommer-OL 2004
Olympiske mestre fra Kroatien
Nikša Kaleb

Nikša Kaleb (født 9. marts 1973 i Metković, Jugoslavien) er en tidligere kroatisk håndboldspiller, der blandt andet spillede for den kroatiske ligaklub RK Zagreb.

Landshold 
Kaleb var en del af det kroatiske landshold, der blev verdensmestre i 2003 og olympiske mestre i 2004.

Eksterne henvisninger 
 Spillerinfo

Håndboldspillere fra Kroatien
Håndboldspillere fra RK Zagreb
Håndboldspillere fra R.K. Metković
Deltagere for Kroatien ved sommer-OL 2004
Olympiske mestre fra Kroatien
Blaženko Lacković

Blaženko Lacković (født 25. december 1980 i Varaždin, Jugoslavien) er en kroatisk håndboldspiller, der til dagligt spiller for den tyske ligaklub HSV Hamburg. Han har tidligere spillet for ligarivalerne fra SG Flensburg Handewitt, og RK Zagreb i sit hjemland.

Landshold 
Lacković var en del af det kroatiske landshold, der blev verdensmestre i 2003 og olympiske mestre i 2004. I 2005 og 2009 blev det til VM-sølv, mens det både i 2008 og 2010 blev til EM-sølv. Han var desuden med til OL 2008 i Beijing, hvor Kroatien blev nummer fire, og 2012 i London, hvor det blev til kroatisk bronze.

Referencer

Eksterne henvisninger 

 Spillerinfo 

Håndboldspillere fra Kroatien
Håndboldspillere fra RK Zagreb
Personer fra Varaždin
Deltagere for Kroatien ved sommer-OL 2004
Deltagere for Kroatien ved sommer-OL 2008
Deltagere for Kroatien ved sommer-OL 2012
Olympiske mestre fra Kroatien
Olympiske bronzemedaljevindere fra Kroatien
Petar Metličić

Petar Metličić (født 25. december 1976 i Split, Jugoslavien) er en kroatisk tidligere håndboldspiller, der gennem karrieren spillede i flere europæiske topklubber, heriblandt spanske BM Ciudad Real og Ademar León, slovenske RK Celje og franske Montpellier AHB. Han har med Ciudad Real to gange vundet Champions League, i 2006 og 2008. Han har desuden spillet på det kroatiske landshold i en årrække og vundet adskillige medaljer med dette.

Landshold 
Metličić var en del af det kroatiske landshold, der blev verdensmestre i 2003 og olympiske mestre i 2004. Han vandt desuden VM-sølv i 2005 og i 2009 samt EM-sølv i 2008. Han var også med ved OL 2008 i Beijing, hvor Kroatien blev nummer fire.

Referencer

Eksterne links 

 Petar Metličić' hjemmeside 

Håndboldspillere fra Kroatien
Håndboldspillere fra R.K. Metković
Håndboldspillere fra RK Celje
Personer fra Split
Deltagere for Kroatien ved sommer-OL 2004
Deltagere for Kroatien ved sommer-OL 2008
Olympiske mestre fra Kroatien
Goran Šprem

Goran Šprem (født 6. juli 1979 i Dubrovnik) er en kroatisk tidligere håndboldspiller. Han spillede venstre fløj

Klubhold 
 RK Zagreb (-2001)
 RK Medveščak Zagreb (2001-2002)
 RK Zagreb (2002-2004)
 SG Flensburg-Handewitt (2004-2005)
 TuS Nettelstedt-Lübbecke (2005)
 SG Flensburg-Handewitt (2005-2006)
 MT Melsungen (2006)
 HSG Nordhorn (2006-2009)
 RK Zagreb (2009-2011)
 VfL Gummersbach (2011-2013)

Landshold 
Šprem var en del af det kroatiske landshold, der blev verdensmestre i 2003 og olympiske mestre i 2004. Han var desuden med til at vinde VM-sølv i 2005 og 2009 samt EM-sølv i 2008. Samme år var han med ved OL i Beijing, hvor Kroatien blev nummer fire.

Šprem spillede i alt 109 landskampe og scorede 277 mål.

Referencer

Eksterne henvisniger 

 

Håndboldspillere fra Kroatien
Håndboldspillere fra RK Zagreb
Håndboldspillere fra HSG Nordhorn
Håndboldspillere fra SG Flensburg-Handewitt
Personer fra Dubrovnik
Deltagere for Kroatien ved sommer-OL 2004
Deltagere for Kroatien ved sommer-OL 2008
Olympiske mestre fra Kroatien
Vlado Šola

Vlado Šola (født 16. november 1968 i Prisoje, Jugoslavien) er en kroatisk håndboldtræner og tidligere håndboldspiller, der som aktiv spillede for blandt andet RK Zagreb i Kroatien, ungarske MKB Veszprém samt Chambéry Savoie i Frankrig. Šola var kendt som en temperamentsfuld målmand, der ofte havde farvet hår. 

Han er nu landstræner for .

Landshold 
Šola var en del af det kroatiske landshold, der blev verdensmestre i 2003 og olympiske mestre i 2004.

Eksterne henvisninger 

 
 sg-flensburg-handewitt-de: Spillerinfo

Håndboldspillere fra Kroatien
Håndboldspillere fra RK Zagreb
Deltagere for Kroatien ved sommer-OL 2004
Olympiske mestre fra Kroatien
Igor Vori

Igor Vori (født 20. september 1980 i Zagreb, Jugoslavien) er en kroatisk tidligere håndboldspiller, der spillede for en række store europæiske klubber, heriblandt HSV Hamburg, FC Barcelona, kroatiske RK Zagreb og franske Paris SG.

Landshold 
Vori var en del af det kroatiske landshold, der blev verdensmestre i 2003 og olympiske mestre i 2004. I 2005 og 2009 blev det til VM-sølv, mens det både i 2008 og 2010 blev til EM-sølv. Han var desuden med til OL 2008 i Beijing, hvor Kroatien blev nummer fire, og 2012 i London, hvor det blev til kroatisk bronze. I VM-finalen 200 lavede han skandale ved at modtage rødt kort efter at have truet den danske dommer Lars Ejby Pedersen.

I efteråret 2012 valgte Vori at stoppe på det kroatiske landshold.

Referencer

Eksterne henvisniger 

 
 Spillerinfo

Håndboldspillere fra Kroatien
Håndboldspillere fra RK Zagreb
Personer fra Zagreb
Deltagere for Kroatien ved sommer-OL 2004
Deltagere for Kroatien ved sommer-OL 2008
Deltagere for Kroatien ved sommer-OL 2012
Olympiske mestre fra Kroatien
Olympiske bronzemedaljevindere fra Kroatien
HSV Hamburg

Handballsportverein Hamburg (HSV Hamburg) er en håndboldklub i Hamborg, der spillede i den tyske Bundesliga. 

Klubben blev grundlagt i 1999, og 15. januar 2016 gik den konkurs.

Nuværende hold (2013/14) 

Holdet trænes af Martin Schwalb, som har været i klubben siden 2005.

Bundesligaresultater 
Resultater fra den bedste tyske række Bundesligaen.

Europa Cup-resultater

Danske spillere 
 Hans Lindberg siden 2007 (højrefløj)
 Marcus Cleverly siden 2013 (målmand)
 Henrik Toft Hansen siden 2013 (streg)
 Staffan Taj
 Allan Damgaard

Eksterne henvisninger 

 HSV Hamburgs hjemmeside

Noter 

Håndboldklubber fra Tyskland
Etableret i 1999
Ophørt i 2016
Sport i Hamborg
RK Zagreb

RK Zagreb eller Rukometni Klub Zagreb er en håndboldklub fra Zagreb i Kroatien. Klubben deltager i den bedste håndboldliga i Kroatien, hvor de har vundet det kroatiske mesterskab hele 16 gange.

Klubben blev grundlagt i 1922. 

Klubbens hjemmebane er Arena Zagreb hvor der er plads til ca. 15000 tilskurere.

Eksterne henvisninger 

Håndboldklubber fra Kroatien
Etableret i 1922
Zagreb
Søren Kaare-Andersen

Søren Kaare-Andersen (født 10. september 1958 i København) er en dansk erhvervsleder.

Han blev i 1983 cand.polit. fra Københavns Universitet og herefter ansat i børsmæglerfirmaet Benzon Bankier.

I 1994 kom han til GiroBank, der siden blev fusioneret med Sparekassen Bikuben til BG Bank. Efter fusion med Danske Bank blev han ansvarlig for BG Bank-delen, indtil navnet blev opgivet i 2007 efter hans afgang. 

Fra 1. juli 2007 var han administrerende direktør i Roskilde Bank. 24. august 2008 blev bankaktiviteten solgt til Nationalbanken og Det Private Beredskab til Afvikling af Nødlidende Banker, Sparekasser og Andelskasser. 

Søren Kaare-Andersen har hævdet, at han var uvidende om Roskilde Banks problemer da han overtog direktørposten. Det er efterfølgende blevet oplyst, at han inden han tiltrådte var til en samtale i Finanstilsynet, hvor han angiveligt fik at vide, at der var problemer i banken. Under sin korte tid som direktør i banken nåede han ikke at nedbringe højrisikoudlånene i tilstrækkelig grad, før det var for sent.

Referencer 

Personer i Kraks Blå Bog
Bankdirektører fra Danmark
Økonomer fra Danmark
Personer fra København
Excimer

En excimer (originalt kort for exciteret dimer) er et kortvarigt dimerisk eller heterodimerisk molekyle dannet af to atomer eller molekyler, hvoraf mindst én har en elektron i eksiteret tilstand. Excimerer er ofte diatomiske og dannes af to atomer eller molekyler, der ikke normalt ville forenes, ifald begge var i deres grundtilstand. En excimers levetid er meget kort, i nærheden af et nanosekund. Binding af et større antal eksiterede atomer danner Rydberg-klustre, hvilke har en levetid, der kan overstige flere sekunder.

Dannelse og henfald 

Under molekylorbitalformalismen har et typisk grundtilstandsmolekyle elektroner i den lavets mulige energitilstand. ifølge Hunds regel kan højest to elektroner okkupere en given orbital, og hvis en orbital indeholder to elektroner skal de være i modsat spinstadie. Den højestokkuperede molekylorbital kaldes HOMO og den lavest ikke-okkupedere molekylorbital kaldes LUMO; energikløften mellem disse to stadier kendes som HOMO/LUMO-kløften. Hvis molekylet absorberer lys, hvis energi er større end denne kløft, kan en elektron i HOMO blive eksiteret til LUMO. Dette kaldes et molekyles eksiterede tilstand.

Excimerer dannes kun, når en af dimerkomponenterne er i eksiteret tilstand. Når excimeren vender tilbage til grundtilstanden, vil dens komponenter dissociere og ofte frastøde hinanden. Bølgelængden af en excimers emission er længere (mindre energi) end den for en eksiteret monomer. En excimer kan således måles ved fluorescerende emissioner.

Fordi excimerdannelse er afhængig af bimolekylær interaktion, frembringes de af høj monomerdensitet. Lavdensistetsbetingelser producerer eksiterede monomerer, der henfalder til grundstadiet før de interagerer med en ikke-eksiteret monomer og danne en excimer.

Note for brug 
Termen excimer er, strengt taget, begrænset til tilfælde, i hvilke en sand dimer er dannet; dette vil sige at begge komponenter af dimeren er af samme molekyle eller atom. Termen exciplex refererer til det heterodimere tilfælde; almindeligvis bruges excimer dog også til at dække denne situation.

Eksempler og brug 
Heterodimere diatomiske komplekser involverende en ædelgas og en halid, såsom xenonklorid, er almindelige i konstruktionen af excimerlasere, som er excimerers mest benyttede anvendelse. Disse laserer udnytter det faktum, at excimerkomponenter har tiltrækkende interaktioner i den eksiterede tilstand og afstødende interaktioner i grundtilstanden. Molkylet pyren er et andet kanonisk eksempel på en excimer, der har fundet brug i biofysik til at ecaluere afstanden mellem biomolekyler.

I organisk kemi forekommer mange reaktioner gennem et exciplex; for eksempel dem for simple arener med alkener:  Reaktionerne af benzen og deres produkter afbilledet er en [2+2]-cykloaddition til orthoproduktet (A),. En [2+3]-cykloaddition til metaproduktet (B) og [2+4]-cykloadditionen til paraproduktet (C) med simple alkener såsom isomererne af 2-buten. I disse reaktioner er det arenen, der er eksiteret.

Referencer 

Kemi
Klatrat

Et klatrat eller en indeslutningsforbindelse er en kemisk substans bestående af et gitter af én type molekyler, der indeslutter en anden type molekyle. Ordet klatrat er udledt af det latinske clatratus, der betyder med stænger eller et gitter. Et eksempel på en klatrat er klatrathydrat, en speciel type gashydrat, i hvilken et gitter af vandmolekyler indeslutter molekyler af en fanget gas. Videnskabsfolk tror, at forbindelser på havbunden har fanget store mængder metan i lignende konfigurationer. Efterforskere er begyndt at undersøge silicium- og germaniumklatrater for mulige halvledende eller superledende egenskaber.

Se også 
Chelat

Referencer 

Kemi
VM i floorball for herrer 2002

VM i floorball for herrer 2002 var det fjerde officielle verdensmesterskab i floorball for herrerlandshold, arrangeret af IFF. Verdensmesterskabet blev afholdt i Finland og kampene blev spillet i Helsingfors fra den 18. – 25. maj. Der blev spillet kampe i 2 divisioner, A-divisionen og B-Divisionen. Italien, USA, Slovenien, Holland, Spanien, Belgien og Malaysia deltog for første gang, og spillede i B-divisionen. Vinderen af B-Divisionen oprykkede til A-Divisionen i 2004.

B-Divisionen 
B-divisionen var opdelt i 4 grupper, med 4 hold i hver pulje. De to øverste i hver pulje kvalificerede sig til Kvartfinalerne.

Kvartfinaler 

 Rusland, Italien, Østrig og Estland kvalificerer sig til Semifinalerne.

Semifinaler 

 Rusland og Østrig går videre til finalen.

Finale 

 Rusland kvalificerer sig til A-divisionen i 2004

A-divisionen

Resultater Gruppe A

Tabel Gruppe A

Resultater Gruppe B

Tabel Gruppe B

Kvartfinaler

Semifinaler

Bronzekamp

Finale

Medaljer 

 Tyskland nedrykket til B-divisionen i 2004

2002
Sport i 2002
Neo FreeRunner

Neo FreeRunner er en open source smartphone udviklet af Openmoko-projektet.

Specifikationerne på den nye Neo FreeRunner (GTA02) afviger en del fra Neo 1973 (GTA01Bv4).

Neo FreeRunner kan købes fra 4.juli 2008 for €199-350, den bliver solgt med revideret hardware (GTA02v6 eller GTA02v7).

Specifikationer 
 802.11 b/g WiFi
 Tri-band GSM og GPRS
 microSD holder med understøttelse op til 32GB microSDHC kort (16GB Transcend-baseret testet).
 CPU: Samsung 2442 @ 400 MHz SoC (ARM9)
 SMedia 3362 2D/3D grafik acceleratorer
 USB Host
 2x 3D Accelerometre.
 1200 mAh batteri

Software 
Mange distributioner kan installeres på Neo FreeRunner:
 Openmoko linux varianter:
 SHR (Stable Hybrid Release – mest populær forår 2010, FSO, freesmartphone-middleware)
 Om 2009
 Om 2008(.12)
 FDOM (FAT and Dirty Openmoko)
 Andre (mange anvender FSO, freesmartphone-middleware):
 Android (4. mest populær forår 2010)
 Debian (næstmest populær forår 2010)
 QT Moko (3. mest populær forår 2010) (Baseret på Debian og Qt Extended, QTopia)
 Gentoo
 Hackable:1
 Mer baseret på Maemo
 Neovento
 OpenWrt
 Qt Extended Improved
 Slackware
 ...

Kilder/referencer

Se også 
 Neo1973

Smartmobiler
Linux-baserede enheder
William Ramsay

Sir William Ramsay (født 2. oktober 1852 i Glasgow, død 23. juli 1916 i High Wycombe, Buckinghamshire) var en skotsk kemiker. Han opdagede ædelgasserne, og modtog Nobelprisen i kemi i 1904 "for sin opdagelse af ureaktive gasformede grundstoffer i luft, og bestemmelsen af deres plads i det periodiske system" (sammen med Lord Rayleigh som modtog Nobelprisen i fysik samme år for sin opdagelse af argon).

Ramsey blev i 1872 doktor ved universitet i Tübingen, og arbejde derefter som assistent for sin tidligere lærer ved Anderson College. Han blev udnævnt til professor indenfor kemi ved universitetet i Bristol i 1879. 

Han opdagede argon i 1894 sammen med Lord Rayleigh, og fremstillede året efter helium, som tidligere var blevet opdaget på solen ved hjælp af spektralanalyse af sollys. Sammen med Morris William Travers opdagede han i 1898 grundstofferne neon, krypton og xenon.

Personer fra Glasgow
Kemikere fra Storbritannien
Nobelprismodtagere i kemi
Medlemmer af Videnskabernes Selskab
Nobelprismodtagere fra Storbritannien
Morris Travers

Morris William Travers (24. januar 1872 – 25. august 1961) var en engelsk kemiker, som opdagede grundstofferne neon, krypton og xenon sammen med William Ramsay 1898-1900.

Kemikere fra Storbritannien
Peter Sarstedt

Peter Sarstedt (født 10. december 1941 i Delhi, Indien, død 8. januar 2017) var en britisk musiker og sangskriver.

Sarstedt var muligvis bedst kendt for sit hit, "Where Do You Go To (My Lovely)", der portrætterer en fattig født pige, Marie-Claire, der vokser op og bliver en del af jetsetmiljøet. Der har floreret rygter om, at denne sang beretter om danskeren Nina van Pallandts liv.

Sangskrivere fra Storbritannien
Ricimer

Ricimer (født ca. 405, død 18. august 472), var en germansk general der styrede det Vestromerske rige fra 456 til sin død. Som barbar kunne Ricimer aldrig opnå kejsertitlen. I stedet styrede gennem marionet-kejserne: Majorian, Libius Severus og Arthemius, der efterfulgte hinanden på posten som Ricimers marionet.

Alle tre blev i øvrigt efter al sandsynlighed dræbt af Ricimer, fordi de på forskellig vis ikke levede op til hans forventninger.

Militærfolk fra Romerriget
Generaler
Louise P

Louise Pedersen (født 17. november 1981) er en dansk supermodel, som har lavet internationale kampagner for blandt andet Anna Molinari, Armani, BCBG, Byblos, Carolina Herrera, Chanel, Donna Karan DKNY, GAP, Gucci, Hugo Boss, La Perla, Levi's, MaxMara, Moschino, Pilgrim, Rolex, Tommy Hilfiger m.fl. Hendes gennembrudsjob var i den store 2003-kampagne for Gucci, skudt af Mario Testino, hvor hun flettede ben med Carmen Kass. Hun har blandt andet været på forsiden af Vogue, ID-Magazine og danske Cover Magazine.

Ekstern henvisning 
 Louise Pedersen 

Fotomodeller fra Danmark
Louise Pedersen (flertydig)

Louise Pedersen har flere betydninger:

 Louise Pedersen – dansk håndboldspiller
 Louise P – dansk model
Noam Griegst

Noam Griegst er en dansk mode- og kunstfotograf, der bor i København. Hans forældre er de flere gange prisbelønnede guldsmede Irene og Arje Griegst. Han har udgivet bogen Still Going Life med dokumentar-fotografi og har instrueret modefilm for Mads Nørgaard, ligesom han har lavet kortfilm til Louis Vuitton, Cartier. Noam Griegst har været fast bidragyder til en række danske og udenlandske mode magasiner, herunder Tank, Vogue og V magazine. Fra 2008 - 2014 udgjorde han, sammen med billedkunstneren Tal R, stylist Melanie Buchave og designer Sara Sachs, modekollektivet Moonspoon Saloon.

I 2015 udgav Noam Griegst bogen Double Vu der er et fotografisk værk om Den Kongelige Danske Ballet

Noam Griegst overtog rollen som Kreativ direktør i Griegst i 2016, hvorfra kunstværker og smykker af Arje & Irene Griegst skabes.

Eksterne kilder/henvisninger 

 Griegst - Fine Jewelry

Tjek fødselsår
Fotografer fra Danmark
VM i floorball for herrer

VM i floorball for herrer er et verdensmesterskab i floorball, der afvikles hvert andet år i lige år. Sverige har vundet 8 gange og Finland 4.

VM afvikles med en A, B og C division. Der er 10 lande med i hver division.

Resultater 

Herrer
Etableret i 1996
VM i floorball for damer

VM i floorball for kvinder er et verdensmesterskab i floorball, der afvikles hvert andet år i ulige år. 

VM afvikles med en A, B og C division. Der er 10 lande med i hver division. For damernes vedkommende var der kun 8 hold i division A i årene 1999-2005 og Danmarks 9. plads i 2005, var dermed en guldmedalje ved B-VM, med oprykning til A-gruppen til følge.

Resultater 

Damer
Etableret i 1997
Sport for kvinder
Malene Malling

Malene Malling Petersen (født 24. august 1974) er en dansk forlægger, der står bag forlaget Malling Publications og Cover Magazine. 

Hun er opvokset i England og uddannet cand.mag. i historie fra Københavns Universitet, hvor hun skrev speciale om 'mode som kilde til mentalitetshistorie'. Før Malene Malling startede sit eget forlag, var hun skribent på Politiken og chefredaktør for magasinet Costume. Desuden er hun forfatter til bogen Unik – Danish fashion (2004), som er udgivet i samarbejde med Dansk Design Center.

Covers opstart blev i øvrigt dokumenteret i TV 2-dokumentaren Alt på spil, hvor seerne kunne følge den hektiske proces, hvor Malene Malling satte sine personlige sparemidler på spil for at udgive magasinet – og blev gravid, så hun skulle føde sit første barn samtidig med lanceringen.

Chefredaktører fra Danmark
Journalister ved Politiken
Personer i Kraks Blå Bog